данни“ означава компютърната база данни, създадена от държава членка за въвеждане на информация, свързана с отглеждани еднокопитни животни, както е предвидено в член 109, параграф 1, уводното изречение и буква г) от Регламент (ЕС) 2016/429;
 22)„уникален доживотен идентификационен документ“ означава уникалният доживотен документ, с който се изисква операторите на еднокопитни животни да гарантират, че посочените животни са индивидуално идентифицирани, както е предвидено в член 114, параграф 1, буква в) от Регламент (ЕС) 2016/429;
 23)„валидационен знак“ означава вписване в уникалния доживотен идентификационен документ, изготвен от компетентния орган в съответствие със и за целта, посочена в член 92, параграф 2, буква а) от Делегиран регламент (ЕС) 2020/688;
 24)„лиценз“ означава вписване в уникалния доживотен идентификационен документ, издаден за участие в конни състезания на местно, регионално, национално или международно равнище от националната федерация на Международната федерация по конен спорт (Fédération Equestre Internationale, FEI) или за участие в надбягвания — от компетентния орган по надбягванията в съответствие със и за целите, посочени в член 92, параграф 2, буква б) от Делегиран регламент (ЕС) 2020/688;
 25)„орган с делегирани правомощия“ означава органът с делегирани правомощия, посочен в член 3, точка 5 от Регламент (ЕС) 2017/625, определен в съответствие с член 108, параграф 5, буква в) от Регламент (ЕС) 2016/429, за да се гарантира практическото прилагане на системата за идентификация и регистрация, създадена за еднокопитни животни, включително издаването на уникални доживотни идентификационни документи за еднокопитни животни. Този орган се нарича „издаващ орган“ в дял IV, глави 2 и 3 от Делегиран регламент (ЕС) 2019/2035.
 Член 3
 Роля на операторите и собствениците
 1.Операторът на еднокопитно животно, който не е собственикът или един от собствениците на еднокопитното животно, действа в съответствие с правилата, установени в настоящия регламент, от името и по възможност със съгласието на собственика или представител на собствениците на еднокопитното животно.
 2.Държавите членки и, когато е приложимо, органите с делегирани правомощия могат да изискват следните заявления, подадени до тях от операторите, да се подават от собственика или представител на собствениците:
 а)заявления за издаване на уникални доживотни идентификационни документи, както е предвидено в член 22;
 б)заявления за издаване на дубликати на идентификационни документи, както е предвидено в член 25;
 в)заявления за издаване на идентификационни документи, заместващи оригинала, както е предвидено в член 26;
 г)заявления за промяна на идентификационни данни в съществуващи уникални доживотни идентификационни документи, както е предвидено в член 30.
 ЧАСТ 2
 ЕДИННО ПРИЛАГАНЕ НА СИСТЕМАТА ЗА ИДЕНТИФИКАЦИЯ ЗА ЕДНОКОПИТНИ ЖИВОТНИ
 Глава I
 Единни правила за компютърната база данни, създадена за еднокопитни животни
 Член 4
 Информация относно компетентните органи и органите с делегирани правомощия, издаващи уникални доживотни идентификационни документи за еднокопитни животни
 1.Държавите членки изготвят и актуализират списък на компетентните органи и, когато е приложимо, на органите с делегирани правомощия, отговарящи за издаването на уникални доживотни идентификационни документи за еднокопитни животни, и предоставят този списък на останалите държави членки и на обществеността на уебсайт, създаден от компетентния орган.
 2.Списъкът, посочен в параграф 1:
 а)включва данни за връзка, необходими за изпълнението на изискванията на членове 8, 9, 11, 22, 27 и 28;
 б)е достатъчно добре разбираем за невладеещи съответния